Zelgauska
Zelgauska ir ciems Madonas novada Aronas pagastā. Izvietojies pagasta dienviddaļā Aronas krastā autoceļu V856 un V884 krustojumā 4,5 km no pagasta centra Kusas, 8 km no novada centra Madonas un 160 km no Rīgas. Zelgauskā atrodas Aronas bibliotēka, kā arī Biedrības «Brāļu draudze» Kristiāna Dāvida pamatskolas saimniecība. Apdzīvotā vieta izveidojusies ap Zelgauskas muižas (Selgowsky) centru; tur atradās Grostonas pagasta valde. Muižas apbūve (pils, klēts, magazīna) ir vietējas nozīmes kultūrvēstures piemineklis.